Nikolaus Christoph von Halem

Nikolaus Christoph von Halem (født 15. mars 1905 i Schwetz i datidens Tyskland, død 9. oktober 1944 i Brandenburg an der Havel) var en tysk jurist og antinazist. Han ble dømt til døden og henrettet etter å ha planlagt et attentat mot Hitler.

Hans foreldre var Gustav Adolf von Halem (1870–1932) og Hertha von Tiedemann (1879–1957). Han studerte jus ved Georg-August-Universität Göttingen, Universität Leipzig, Ludwig-Maximilians-Universität München og Universität Heidelberg. Som student var han medlem av Corps Saxo-Borussia Heidelberg.

Han nektet å avlegge embedseden i 1933, og ble derfor nektet å utøve et juridisk yrke.

I 1942 planla han et attentat mot Hitler. Etter at Beppo Römer, under tortur avslørte hans navn, ble han arrestert 26. februar samme år. Han ble holdt fanget i flere fengsler og konsentrasjonsleirer, blant annet Sachsenhausen, før han ble dømt til døden og henrettet i fengselet i Brandenburg.

Halem var gift og hadde to sønner.

 Referanser 

Kategori:Personer fra Świecie fylke
Kategori:Tyske jurister
Kategori:Tyskere fra andre verdenskrig
Kategori:Opposisjonelle under det tredje rike
Kategori:Tyskere dømt for forbrytelser mot det tyske nazi-regimet
Kategori:Henrettede tyskere
Kategori:Personer henrettet ved giljotinering